131.  ΠΡΟΕΔΡΙΚΟ ΔΙΑΤΑΓΜΑ υπ’αριθ.396 της 18/25 Σεπτ.1991 (ΦΕΚ Α΄143) Συμπλήρωση και τροποποίηση του Π.Δ.49/1988 «Οργανισμός του Υπουργείου Εσωτερικών» όπως συμπληρώθηκε και τροποποιήθηκε μεταγενέστερα. Έχοντας υπόψη: 1.Τις διατάξεις: α)Του άρθρ.24 (παρ.5) του Νομ.1558/1985 «Κυβέρνηση και Κυβερνητικά Όργανα» (Α137). β)Των άρθρ.1 και 67 του Νομ.1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες διατάξεις» (Α50). 2.Τη γνωμοδότηση 489/1991 του Συμβουλίου της Επικρατείας, μετά από  πρόταση των Υπουργών Προεδρίας της Κυβέρνησης, Εσωτερικών και Οικονομικών, αποφασίζουμε: Σύσταση υπηρεσιών Άρθρ.1.-Στην Κεντρική Υπηρεσία του Υπουργείου Εσωτερικών συνιστώνται: α)Τμήμα Προγραμμαρτισμού στη Διεύθυνση Οργάνωσης και Απλούστευσης Διαδικασιών και  β)Γραφείο Τύπου και Δημοσίων Σχέσεων. Αρμοδιότητες Άρθρ.2.-1.Οι αρμοδιότητες του Τμήματος Προγραμματισμού της Διεύθυνσης Οργάνωσης και Απλούστευσης Διαδικασιών ανάγονται στα παρακάτω θέματα: α)Στο πρόγραμμα εκσυγχρονισμού της διοίκησης. β)Στην συγκέντρωση, επεξεργασία, ανάλυση και αξιολήγηση των αναγκαίων στοιχείων για την μέσα στα πλαίσια της γενικότερης κυβερνητικής πολιτικής διαμόρφωση της μακροχρόνιας και βραχυχρόνιας πολιτικής του Υπουργείου και τον  προσδιορισμό των ειδικότερων στόχων και επιδιώξεων αυτού. γ)Στην κατάρτιση, μετά από συνεργασία με τις λοιπές υπηρεσίες του ετήσιου προγράμματος δράσης του Υπουργείου και στην παρακολούθηση της εφαρμογής του. 2.Οι αρμοδιότητες του Γραφείου Τύπου και Δημοσίων Σχέσεων ανάγονται στα παρακάτω θέματα: α)Στην πληροφόρηση των μέσων ενημέρωσης για τις δραστηριότες του Υπουργείου. β)Στην κάλυψη γεγονότων και εκδηλώσεων γενικού ενδιαφέροντος του Υπουργείου. γ)Στην παρακολούθηση, επισήμανση και συλλογή ειδήσεων και δημοσιευμάτων, που αφορούν δραστηριότητες του Υπουργείου και την ενημέρωση του Υπουργού. Σελ.42,584(α) Τεύχος 1187-Σελ. 22 δ)Στην παροχή πληροφοριών και διευκολύνσεων στους Έλληνες και ξένους δημοσιογράφους και στους αντιπροσώπους ξένων κρατών σχετικά με το έργο του Υπουργείου. ε)Στην επιμέλεια οργάνωσης εορταστικών εκδηλώσεων του Υπουργείου. Σύσταση θέσεων Άρθρ.3.-Για τη στελέχωση του, κατά το άρθρ.1 παρ.β του παρόντος, Γραφείου συνιστώνται 2 θέσεις δημοσιογράφων, με σχέση εργασίας ιδιωτικού δικαίου, για την πρόσληψη των οποίων εφαρμόζονται οι διατάξεις του άρθρ.67 παρ.2 του Νομ.1943/1991. Κατάργηση υπηρεσιών Άρθρ.4.-1.Η Διεύθυνση Νομοθετικού Συντονισμού και Κωδικοποίησης και  τα Τμήματα αυτής: α)Νομοθετικού Συντονισμού, β)Αρχείου Νόμων και Κωδικοποίησης και γ)Συμβάσεων και Συμβατικών Τευχών (άρθρ.1 και 2 Π.Δ.535/1988, Α΄245), καταργούνται. 2.Επίσης καταργούνται: α)Το Τμήμα Δημοσίων Σχέσεων και Εθιμοτυπίας της Διεύθυνσης Διοίκησης (άρθρ.10 παρ.2 περιπτ.α΄ Π.Δ.49/1988, Α΄18, και 6 παρ.3 Π.Δ.535/1988). β)Το Τμήμα Προγράμματος Δράσης του Υπουργείου της Διεύθυνσης Αναπτυξιακών Προγραμμάτων και Διεθνών Οργανισμών (άρθρ.3 παρ.1 περίπτ.α΄  Π.Δ.535/1988). γ)Το Τμήμα Αρχιτεκτονικό-Πολεοδομικό της Διεύθυνσης Τεχνικών Υπηρεσιών (άρθρ.6 παρ.2 περίπτ.γ΄ Π.δ.49/1988). δ)Το Τμήμα Υποστήριξης Συστημάτων της Διεύθυνσης Μηχανοργάνωσης και Ηλεκτρονικής Επεξεργασίας Στοιχείων (άρθρ.8 παρ.2 περίπτ.γ΄ Π.Δ.49/1988) και  ε)Το Γραφείο Τύπου (άρθρ.1 παρ.2 περίπτ.ε΄ Π.Δ.49/1988). 3.Μετά την κατά την προηγούμενη παράγραφο κατάργηση τμημάτων διευθύνσεων, μεταβάλλεται ανάλογα η σειρά των λοιπών τμημάτων των διευθύνσεων αυτών. 2.Α.α.131 Οργανισμός Υπ.Εσωτερικών Δημ.Διοίκ.και Αποκέντρωσης Κατάργηση θέσεων Άρθρ.5.-Από τις προβλεπόμενες συνολικά 3.902 οργανικές θέσεις μονίμου προσωπικού του Υπουργείου Εσωτερικών καταργούνται οι 390 κενές θέσεις διαφόρων κλάδων ως εξής: ΠΕ Διοικητικού 35. ΤΕ Διοικητικού-Λογιστικού 70. ΤΕΤεχνολογικώνΕφαρμογών35. ΔΕΔιοικητικού-Λογιστικού 30. ΔΕ Δακτυλογράφων-Στενογράφων 45. ΔΕ Τεχνικός 110. ΥΕ Βοηθητικού Προσωπικού 20. ΥΕ Προσωπικού Καθαριότητας 25 και ΥΕ Φυλάκων-Νυκτοφυλάκων 20. Τροποποιήσεις Άρθρ.6.-1.Η Γενική Διεύθυνση Αναπτυξιακών Προγραμμάτων και Αποκέντρωσης (άρθρ.1 παρ.1 περίπτ. γ΄ Π.Δ. 335/1990, Α 135) μετονομάζεται σε Γενική Διεύθυνση Αναπτυξιακών Προγραμμάτων. 2.Η Διεύθυνση Προγραμματισμού (άρθρ.1 Π.Δ. 535/1988) μετονομάζεται σε Διεύθυνση Αναπυξιακών Προγραμμάτων και Διεθνών Οργανισμών, το δε Τμήμα Δημοκρατικού Προγραμματισμού της διεύθυνσης αυτής (άρθρ.3 παρ.1 περίπτ.β΄Π.Δ. 535/1988) μετονομάζεται σε Τμήμα Αναπτυξιακών Προγραμμάτων. 3.Το συνιστώμενο με το άρθρ.1 του παρόντος Τμήμα Προγραμματισμού της Διεύθυνσης Οργάνωσης και Απλούστευσης Διαδικασιών τίθεται πρώτο (α) στη σειρά και μεταβάλλεται ανάλογα η σειρά των λοιπών τμημάτων αυτής (άρθρ.3 παρ.2 περίπτ. α΄και β΄ Π.Δ.134/1991 Α 54). 4.Οι αρμοδιότητες της καρταργούμενης με το άρθρ.4 παρ.1 του παρόντος Διεύθυνσης Νομοθετικού Συντονισμού και Κωδικοποίησης θα ασκούνται από τα οικεία τμήματα των λοιπών διευθύνσεων του Υπουργείου, ανάλογα με το αντικείμενο στο οποίο αφορούν. 5.Οι αρμοδιότητες των καταργουμένων τμημάτων με το άρθρ.4 του παρόντος θα ασκούνται ως εξής: α)Του Τμήματος Δημοσίων Σχέσεων και Εθυμοτυπίας οι μεν του άρθρ.6 παρ.4 περίπτ.1 και 4 Π.Δ. 535/1988 από το Τμήμα Αποκέντρωσης της Διεύθυνσης Διοίκησης, οι δε του άρθρ.6 παρ.4 περίπτ.2 και 3 του ίδιου Π.Δ/τος από το συνιστώμενο με το άρθρ.1 του παρόντος Γραφείου Τύπου και Δημοσίων Σχέσεων. β)Του Τμήματος Προγράμματος Δράσης του Υπουργείου (άρθρ.3 παρ.2 περίπτ.1 Π.Δ.535/1988) από το Τμήμα Προγραμματισμού της Διεύθυνσης Οργάνωσης και Απλούστευσης Διαδικασιών. γ)Του Τμήματος Αρχιεκτονικού-Πολεοδομικού (άρθρ.6 παρ.2 περίπτ γ΄ Π.Δ.49/1988) από το Τμήμα Τεχνικών Έργων της Διεύθυνσης Τεχνικών Υπηρεσιών. δ)Του Τμήματος Υποστήριξης Συστημάτων (άρθρ.8 παρ.3 περίπτ γ΄ Π.Δ.49/1988), από το Τμήμα Λειτουργίας και Εκμετάλλευσης Εξοπλισμού της Διεύθυνσης Μηχανοργάνωσης και Ηλεκτρονικής Επεξεργασίας Στοιχείων. 